अभिषेक सिन्हा नाम के एक अप्रवासी भारतीय, जो बैंक ऑफ अमेरिका में वाइस प्रेसिडेन्ट मैनेजर के पद पर कार्यरत हैं ने टाइम्स ऑफ इंडिया को बताया कि पिछले सितंबर में उन्होंने कुछ बिहार-झारखंड के लोगों के साथ मिलकर इंडियन फेयर में एक फूड स्टॉल लगाया था। जिसमें लिट्टी-चोखा, समोसा और चावल-मटन परोसा था। उन्होंने बताया कि यह देखकर वे लोग आश्चर्यचकित थे कि अमेरिकियों ने लिट्टी-चोखा को खूब पसंद किया। बतौर अभिषेक चूंकि लिट्टी-चोखा मसालेदार था इसलिए अमेरिकी लोगों को यह ज्यादा पसंद आया। लोगों ने सारे भारतीय व्यंजन खत्म कर दिए।